12. ฐานะการเงินและผลการดำเนินงาน (1) งบการเงิน : ในระยะเวลา 3 ปีที่ผ่านมา (ปี
2542-2544) (ก) สรุปรายงานการสอบบัญชี - ปี 2542 และ ปี 2544 นางสาวรุ้งนภา
เลิศสุวรรณกุล ผู้สอบบัญชีรับอนุญาต ทะเบียนเลข 3516 บริษัท สำนักงาน เอินส์ท แอนด์ ยัง จำกัด
ได้ตรวจสอบงบการเงินรวม สำหรับปีสิ้นสุดวันที่ 31 ธันวาคม 2542 และ 2544
และแสดงความเห็นไว้อย่างไม่มีเงื่อนไข ว่างบการเงินที่ได้ตรวจสอบแสดงถึงฐานะการเงิน
ผลการดำเนินงานและกระแสเงินสดที่ถูกต้องตามที่ควรในสาระสำคัญตามหลักการบัญชีที่รับรองทั่วไป -
ปี 2543 นางสาวรุ้งนภา เลิศสุวรรณกุล ได้ตรวจสอบงบการเงินรวม สำหรับปีสิ้นสุดวันที่ 31
ธันวาคม 2543
และแสดงความเห็นไว้อย่างมีเงื่อนไขในเรื่องการให้สัตยาบันรายการธุรกิจรายการหนึ่งที่เกิดขึ้นว่า
บริษัทและบริษัทย่อยได้ขายสินค้าให้บริษัทแห่งหนึ่งในเกาหลี
และเอกสารการชำระเงินที่นำมาตัดจากบัญชีลูกหนี้รายนี้ส่วนหนึ่งเป็นเงิน 148,000
เหรียญสหรัฐอเมริกา ระบุว่าเป็นเงินที่โอนมาจากบริษัทอีกแห่งหนึ่งในฮ่องกง
ซึ่งเป็นผู้จำหน่ายเครื่องจักรให้กับบริษัทและบริษัทย่อย
และส่วนที่เหลือแสดงรับชำระจากลูกค้าเกาหลีนั้น
ผู้สอบบัญชีไม่สามารถชี้ชัดถึงการปฏิบัติดังกล่าวว่าเหมาะสมเพียงใด
อย่างไรก็ตามคณะกรรมการบริหารได้อธิบายเหตุผลพร้อมทั้งแสดงหลักฐานว่ามีการชำระค่าสินค้าจากลูกค้าครบถ้วน
ไม่มีความเสียหายเกิดขึ้น

  [] (ข) สรุปงบการเงินรวม

[]

[]

[]

[]

[] (ค) อัตราส่วนทางการเงินที่สำคัญ

(2) คำอธิบายและการวิเคราะห์ฐานะการเงินและผลการดำเนินงาน (ก) ผลการดำเนินงาน 1.
ภาพรวมของผลการดำเนินงาน

ปี 2544 เป็นปีที่ผลการดำเนินงานรวมชะลอตัวลงเมื่อเทียบกับปี 2543 โดยมีกำไรสุทธิ 85.35
ล้านบาท ลดลง 17.55 ล้านบาท หรือร้อยละ 17 ซึ่งได้รับผลกระทบจากปัจจัยสำคัญ 2
ประการ 1. การเลิกกิจการของบริษัทย่อย บจก.อินแฟนท์เวิลด์ ทำให้งบรวมรับรู้ผลขาดทุนในปี
2544 จำนวน 28.54 ล้านบาท ในขณะที่รับรู้ผลขาดทุนน้อยกว่าในปี 2543 คือ จำนวน 13.22
ล้านบาท

2. การอ่อนค่าของเงินบาทที่น้อยกว่าในปี 2543 ทำให้การส่งออกในอัตราสูงที่ร้อยละ 41
ของยอดขายรวม ได้รับผลกระทบในทางลบ โดยกำไรจากอัตราแลกเปลี่ยนลดลงจาก 19 ล้านบาท
เหลือ 5 ล้านบาท ลดลง 14 ล้านบาท หรือร้อยละ73

ถ้าปรับปรุงกำไรสุทธิด้วยการตัด 2 รายการข้างต้น ในปี 2544
จะมีกำไรจากการดำเนินงานปกติจำนวน 108.65 ล้านบาท ยังคงขยายตัว 11.6 ล้านบาท
หรือร้อยละ 11.95 เมื่อเทียบกับปีก่อน

2. ผลการดำเนินงานของกลุ่มธุรกิจหลัก กลุ่มน้ำยางข้น : (1) รายได้จากการขาย ปี 2544
รายได้จากการขายอยู่ที่ 2,099 ล้านบาท ลดลง 96 ล้านบาท หรือร้อยละ 4 เมื่อเทียบกับปี 2543
เป็นผลจากการลดลงร้อยละ 5 ของปริมาณการขาย มาอยู่ที่ 103,141 ตัน
เนื่องจากภาวะฝนตกมาก ทำให้ขาดแคลนวัตถุดิบ ราคาขายจึงปรับตัวเพิ่มขึ้นร้อยละ 1 มาอยู่ที่
19.35 บาทต่อกิโลกรัม ประกอบกับการส่งออกในสัดส่วนร้อยละ 41
ทำให้ยังได้รับประโยชน์จากการอ่อนค่าของเงินบาทเมื่อเทียบกับเงินเหรียญสหรัฐ
รายได้จากการขายจึงลดลงในสัดส่วนไม่มากนัก (2) รายได้อื่น อยู่ที่ 13 ล้านบาท ลดลง 12
ล้านบาท หรือร้อยละ 48 เกิดจากการลดลงของกำไรจากอัตราแลกเปลี่ยน 6 ล้านบาท หรือร้อยละ
53 มาอยู่ที่ 5 ล้านบาท (3) ต้นทุน และค่าใช้จ่ายรวม จำนวน 2,049 ล้านบาท ลดลง 86
ล้านบาท หรือร้อยละ 4 เนื่องจากปริมาณการผลิตที่ลดลงร้อยละ 10 รายการที่สำคัญ คือ
ค่าวัตถุดิบน้ำยางสด ซึ่งคิดเป็นประมาณร้อยละ 70-75 ของต้นทุนและค่าใช้จ่ายรวม (4) กำไร
กำไรสุทธิ 63 ล้านบาท ลดลง 21 ล้านบาท หรือร้อยละ 25
เพราะรายได้อื่นและกำไรจากอัตราแลกเปลี่ยนลดลง 12 ล้านบาท และกำไรขั้นต้นลดลง 11
ล้านบาท เพราะค่าเงินบาทที่อ่อนค่าน้อยกว่าในปี 2543 และยอดขายลดลงร้อยละ 5
แต่ในด้านความสามารถในการทำกำไร มีอัตรากำไรขั้นต้นร้อยละ 13.5 เพิ่มขึ้นร้อยละ 0.1
เพราะราคาขายสูงขึ้น อัตรากำไรจากการดำเนินงานที่ร้อยละ 4.5 ลดลงร้อยละ 0.4
เป็นผลจากยอดขายที่ลดลง ทำให้สัดส่วนค่าใช้จ่ายขายและบริหารสูงขึ้นเล็กน้อย
นอกจากนี้กำไรจากอัตราแลกเปลี่ยนได้ลดลงร้อยละ 0.3 ของยอดขาย
ทำให้อัตรากำไรสุทธิอยู่ที่ร้อยละ 3 ลดลงร้อยละ 0.8 (5) อัตราผลตอบแทนต่อผู้ถือหุ้น
การจ่ายเงินปันผลจากกำไรสุทธิปี 2543 ที่มาจ่ายในปี 2544 มีจำนวน 5 บริษัท คือ บริษัท
และบริษัทย่อย 4 แห่ง คือ บจก.เอ็กซ์เซลรับเบอร์, บจก.โอเรียนท์

สุราษฎร์รับเบอร์ลาเท็คซ์ และ บจก.คิววัน โดยจ่ายจำนวน 26.96, 21, 22.5 และ 4 ล้านบาท
หรือร้อยละ 26, 92, 87 และ 88 ตามลำดับ ซึ่งจ่ายไม่เกินนโยบาย

กลุ่มเส้นด้ายยางยืด : (1) รายได้จากการขาย ปี 2544 มีรายได้จากการขาย 424 ล้านบาท
เพิ่มขึ้น 32 ล้านบาท หรือร้อยละ 8 ปัจจัยบวก คือ ปริมาณการขายที่ 6,228 ตัน เพิ่มขึ้นร้อยละ 7
และราคาขายที่ 66.81 บาท/กิโลกรัม เพิ่มขึ้นร้อยละ 1 เป็นผลจากการส่งออกร้อยละ 83
ของรายได้จากการขาย ทำให้ได้รับประโยชน์จากการอ่อนค่าของเงินบาท
และความต้องการใช้เส้นด้ายยางยืดมีแนวโน้มสูงขึ้น (2) รายได้อื่น อยู่ที่ 11 ล้านบาท ลดลง 6.5
ล้านบาท หรือร้อยละ 38 เนื่องจากการลดลงของกำไรจากอัตราแลกเปลี่ยน จำนวน 4 ล้านบาท
(3) ต้นทุนและค่าใช้จ่ายรวม จำนวน 400 ล้านบาท เพิ่มขึ้นจากปีก่อนร้อยละ 8
เนื่องจากปริมาณการขายที่เพิ่มขึ้นร้อยละ 7 รายการที่มีสัดส่วนสูงประมาณร้อยละ 45-50 คือ
ค่าวัตถุดิบ (4) กำไร กำไรสุทธิ 35 ล้านบาท ลดลง 3 ล้านบาท หรือร้อยละ 7
เนื่องจากกำไรจากอัตราแลกเปลี่ยนลดลง 4 ล้านบาท ในส่วนของอัตรากำไรขั้นต้นอยู่ที่ร้อยละ
13.4 ลดลงร้อยละ 0.7 เนื่องจากต้นทุนการผลิตที่สูงขึ้น อัตรากำไรจากการดำเนินงานอยู่ที่ร้อยละ
7.1 ลดลงร้อยละ 0.4 ซึ่งมาจากการลดลงของอัตรากำไรขั้นต้น แต่การที่ดอกเบี้ยจ่ายลดลง 3
ล้านบาทหรือร้อยละ 34 ช่วยให้อัตรากำไรสุทธิลดลงเพียงร้อยละ 1 มาอยู่ที่ร้อยละ 8

(5) อัตราผลตอบแทนต่อผู้ถือหุ้น บริษัทไม่มีการจ่ายเงินปันผล
เนื่องจากนำกำไรไปเป็นงบลงทุนต่อในการขยายกำลังการผลิตในปี 2545

(ข) ฐานะการเงิน 1. สินทรัพย์ 1.1 ส่วนประกอบของสินทรัพย์ ในปี 2544 ส่วนประกอบที่สำคัญ
คือ - สินทรัพย์หมุนเวียน อยู่ที่ 809 ล้านบาท หรือร้อยละ 53 ของสินทรัพย์รวม เพิ่มจากร้อยละ
51 ในปี 2543 เนื่องจากการขายในประเทศที่เพิ่มขึ้น ทำให้ต้องลงทุนเพิ่มในลูกหนี้การค้า
เพราะเครดิตเทอมของลูกหนี้ในประเทศสูงกว่าต่างประเทศ - ที่ดิน อาคารและอุปกรณ์ อยู่ที่ 653
ล้านบาท หรือร้อยละ 43 ของสินทรัพย์รวมลดลงเล็กน้อยจากร้อยละ 44 ในปีก่อน
เนื่องจากกลุ่มบริษัทได้ทยอยขยายกำลังการผลิตมาตั้งแต่ปี 2542 ทำให้ในปี 2544
การลงทุนจึงน้อยกว่าปีก่อน 1.2 คุณภาพสินทรัพย์ - สินทรัพย์ บริษัทรับรู้ผลขาดทุนจากบจก.อินแฟนท์
เวิลด์ ในปี 2544 จำนวน 28.5 ล้านบาท
ซึ่งในจำนวนนี้เป็นขาดทุนจากการด้อยค่าของสินทรัพย์จากการเลิกกิจการ 17 ล้านบาท
แต่บริษัทย่อยได้เลิกกิจการไปแล้วเมื่อ 15 สิงหาคม 2544 ดังนั้น จึงไม่มีผลกระทบอีกต่อไป -
ลูกหนี้ ณ วันที่ 31 ธันวาคม 2544 บริษัทและบริษัทย่อยมีลูกหนี้การค้าก่อนหักค่าเผื่อหนี้สงสัยจะสูญ
จำนวน 380 ล้านบาท มีโครงสร้างลูกหนี้ ดังนี้ ยังไม่ครบกำหนดชำระร้อยละ 76
และเกินกำหนดชำระน้อยกว่า 90 วัน ร้อยละ 18 ซึ่งไม่สูงนัก
ส่วนที่ตั้งค่าเผื่อหนี้สงสัยจะสูญไว้ครบแล้ว มีจำนวน 19 ล้านบาท หรือเพียงร้อยละ 5
ซึ่งส่วนใหญ่ผิดนัดชำระเกินกว่า 1 ปี หรืออยู่ระหว่างการดำเนินคดี 2. สภาพคล่อง 2.1
กระแสเงินสด ณ วันสิ้นปี 2544 งบรวมมีการเปลี่ยนแปลงกระแสเงินสด ดังนี้ -
เงินสดสุทธิจากกิจกรรมดำเนินงาน อยู่ที่ 125 ล้านบาท เพิ่มขึ้น 85 ล้านบาท
เพราะการลงทุนที่ลดลงในสินค้าคงเหลือ เนื่องจากราคาซื้อวัตถุดิบในช่วงปลายปี 2544 ต่ำกว่าปี
2543 - เงินสดสุทธิใช้ไปในกิจกรรมลงทุน อยู่ที่ 96 ล้านบาท ลดลง 19 ล้านบาท
เนื่องจากลงทุนในสินทรัพย์ถาวรน้อยลง เพราะแผนขยายกำลังการผลิตได้เริ่มมาตั้งแต่ปี 2542 -
เงินสดสุทธิใช้ไปในกิจกรรมจัดหาเงิน อยู่ที่ 9 ล้านบาท
ในขณะที่ปีก่อนยังต้องจัดหาเงินสดสุทธิจากการกู้เงิน 54 ล้านบาท ปี 2544
เงินสดสุทธิจากการดำเนินงาน 125 ล้านบาทได้ใช้ไปในการลงทุนสุทธิ 96 ล้านบาทแล้วยังคงเหลือ
จึงสามารถนำไปใช้จ่ายในด้านการเงิน (จ่ายเงินปันผล ชำระคืนหนี้) สุทธิอีก 9 ล้านบาท
ซึ่งเงินสดสุทธิจากการดำเนินงานยังคงเหลือ ทำให้เงินสดสุทธิเพิ่มขึ้นระหว่างงวด 20 ล้านบาท
2.2 อัตราส่วนสภาพคล่องที่สำคัญ - อัตราส่วนสภาพคล่อง อยู่ที่ 1.20 เท่า ลดจาก 1.22
เท่าของปีก่อน การเปลี่ยนแปลงที่สำคัญเกี่ยวกับรายการค้าปกติ คือ การก่อหนี้ระยะสั้นเพิ่มขึ้น 75
ล้านบาท เพื่อลงทุนเพิ่มในสินทรัพย์หมุนเวียนรายการใหญ่ คือ ลูกหนี้การค้า 60 ล้านบาท -
อัตราส่วนสภาพคล่องหมุนเร็ว อยู่ที่ 0.60 เท่า เพิ่มขึ้นจาก 0.54 เท่า
เนื่องจากสินทรัพย์ที่มีสภาพคล่องสูง คือ เงินสดและลูกหนี้การค้าเพิ่มขึ้น
ในขณะที่สินทรัพย์ที่มีสภาพคล่องต่ำกว่า คือ สินค้าคงเหลือ มียอดลดลง
ทำให้การก่อหนี้เพื่อลงทุนในสินค้าคงเหลือน้อยลงเช่นกัน ถ้าเปรียบเทียบสภาพคล่องช่วง 3
ปีที่ผ่านมา ปี 2544 จะมีสภาพคล่องดีกว่าปีอื่นๆ 2.3
ระยะเวลาครบกำหนดของหนี้ระยะสั้นที่มีผลต่อสภาพคล่อง ณ สิ้นปี 2544
บริษัทและบริษัทย่อยมีหนี้ระยะสั้นที่ครบกำหนดในปี 2545 รวม 78 ล้านบาท คาดว่า
เงินสดสุทธิปลายปี 2544 รวมกับที่คาดว่าจะเกิดในปี 2545 และวงเงินสินเชื่อระยะสั้นที่มีอยู่
จะมีเพียงพอต่อการคืนหนี้ดังกล่าว 3. รายจ่ายลงทุน 3.1 รายจ่ายลงทุนที่ผ่านมาของบริษัท ปี
2544 บริษัทได้ใช้งบลงทุนในหุ้นสามัญของบริษัทย่อยเดิม 1 แห่งและใหม่ 3 แห่ง จำนวนรวม 23.6
ล้านบาท เป็นการลงทุนในธุรกิจที่เกี่ยวกับยางพารา รายละเอียดอยู่ในหมายเหตุงบการเงิน ปี
2544 ข้อที่ 7 หน้าที่ 8-9 3.2 รายจ่ายลงทุนในอนาคต
ประกอบด้วยโครงการสร้างโรงงานน้ำยางข้นขนาดเล็ก 5 โรงงานภายในปี 2546
ซึ่งปัจจุบันเกิดขึ้นแล้ว 2 แห่ง คาดว่าทุนจดทะเบียนต่อโรงงานอยู่ที่ 10-20 ล้านบาท ส่วนในปี
2545 จะลงทุนถือหุ้นร้อยละ 35 ของโครงการร่วมทุนผลิตถุงมือยางที่หาดใหญ่
ค่าซื้อหุ้นสามัญคิดเป็นจำนวน 35 ล้านบาท 4. แหล่งที่มาของเงินทุน 4.1
ความเหมาะสมของโครงสร้างเงินทุน อัตราส่วนหนี้สินต่อส่วนของผู้ถือหุ้น อยู่ที่ 1.10 เท่า
ลดลงจาก 1.18 เท่าของปีก่อน ถึงแม้บริษัทและบริษัทย่อยจะมีหนี้สินรวมเพิ่มขึ้น 23 ล้านบาท
แต่น้อยกว่าการเพิ่มขึ้นของส่วนของผู้ถือหุ้นที่ 69 ล้านบาท ซึ่งเกิดจากผลประกอบการที่มีกำไร
และหากพิจารณาด้านโครงสร้างเงินทุน จะพบว่า สัดส่วนหนี้สินต่อสินทรัพย์รวมที่ร้อยละ 52
ลดลงจากร้อยละ 54 ซึ่งล้วนแสดงถึงความเสี่ยงจากการก่อหนี้ที่ลดลง 4.2 ส่วนของผู้ถือหุ้น อยู่ที่
730 ล้านบาท เพิ่มขึ้น 69 ล้านบาท หรือร้อยละ 10 เป็นการเปลี่ยนแปลงในรายการกำไรสะสม
ซึ่งเป็นผลจากการสร้างกำไรสุทธิได้ 85 ล้านบาท ในปีที่ผ่านมา 4.3 หนี้สิน
รายละเอียดเงินกู้ยืมระยะยาวอยู่ในหมายเหตุงบการเงินปี 2544 ข้อที่ 12 หน้า 18-19
ส่วนอัตราดอกเบี้ยจะลอยตัวตามดอกเบี้ยขั้นต่ำของธนาคาร ซึ่งไม่ได้มีการป้องกันความเสี่ยงไว้
การเปลี่ยนแปลงของอัตราดอกเบี้ยตลาดจะมีผลกระทบต่อการดำเนินงานของบริษัทและบริษัทย่อย

 ส่วนที่ 3

การรับรองความถูกต้องของข้อมูล

“ ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นายวรเทพ วงศาสุทธิกุล เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายวรเทพ วงศาสุทธิกุล
กำกับไว้ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้ ”

 ชื่อ ตำแหน่ง ลายมือชื่อ

1. นายอุดม ธนากรนิธิกุล รองประธานกรรมการ ………………………………

2. นายวรเทพ วงศาสุทธิกุล กรรมการผู้จัดการ ………………………………

3. นายไพบูลย์ วรประทีป กรรมการ ………………………………

4. นายปรัชญ์นนท์ เต็มฤทธิกุลชัย กรรมการ ………………………………

5. นายสุชาติ เจริญพรพานิชกุล กรรมการ ………………………………

6. นายวิโรจน์ วงศ์ปิยะสถิตย์ กรรมการ ………………………………

 ชื่อ ตำแหน่ง ลายมือชื่อ

ผู้รับมอบอำนาจ นายวรเทพ วงศาสุทธิกุล กรรมการผู้จัดการ ………………………………